《富池客中》
宋代·董嗣杲

舍舟遵陆几程来，家事身谋两未谐。
九地渺茫怜骨肉。四方轩豁畅襟怀。
雨翻茶崦春离岳，风飐监旗晓渡淮。
短景不延愁思远，只堪长醉向茅柴。

作者简介：董嗣杲，字明德，号静传，杭州（今属浙江）人。理宗景定中榷茶九江富池。度宗咸淳末知武康县。宋亡，入山为道士，字无益。嗣杲工诗，吐爵新颖。